
HOTĂRÂREA nr.  63/ 2022
privind aprobarea unui schimb de locuințe de tip ANL situat administrativ în Municipiul Lupeni 
hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,

Având în vedere Proiectul de hotărâre nr. 64/ 2022 precum și Referatul de aprobare nr. 9645/ 24  martie 2022 al domnului Lucian Marius Resmeriță, Primar al Municipiului Lupeni prin care propune Consiliului local al Municipiului Lupeni aprobarea unui schimb de locuințe de tip ANL situat administrativ în Municipiul Lupeni ca urmare a modificării componenței familiilor;
Văzând Raportul nr. 9712/ 25 martie 2022 prezentat de Compartimentul de Sprjinire al Asociațiilor de Proprietari din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând solicitarea primită din partea doamnei Beteagu Maria Hortensia de aprobare a unui schimb de locuință  conform componenței actuale a familiei ei;

În conformitate cu prevederile art. 9 lit. „b” din anexa nr. 13 – „Contract-cadru” din Hotărârea Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată; 

În conformitate cu prevederile:

  - Hotărârii Consiliului local al Municipiului Lupeni nr. 71/ 2019 privind aprobarea procedurilor și a condițiilor de realizare a schimburilor în cazul locuințelor construite de Agenția Națională pentru Locuințe în cadrul Programului de construcții de locuințe pentru tineri destinate închirierii;

  - dispoziţiilor art. 8 alin. (6) al Legii nr. 152/ 1998 privind înfiinţarea Agenţiei Naţionale pentru Locuinţe – republicată, cu modificările şi completările ulterioare;

  - art. 15 alin. (19) din Hotărârea Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată; 

Cu aplicarea prevederilor Hotărârii Guvernului nr. 962/ 2001 privind aprobarea Normelor Metodologice pentru punerea în aplicare a prevederilor Legii nr. 152/ 1998 – privind înfiinţarea Agenţiei Naţionale pentru Locuinţe, actualizată;
În temeiul dispoziţiilor art. 129 alin. (1), alin. (2) lit. „c” şi lit.„d”, alin. (7) lit. „q” şi art. 139 alin. (3) lit. „g” din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 Se aprobă schimbarea locuinței ANL de tip apartament cu o cameră, închiriată de doamna Beteagu Maria Hortensia în municipiul Lupeni, Bulevardul Păcii, bloc 62 – ANL, sc.1, ap. 32, cu o locuință similară de tip apartament cu două camere situată în municipiul Lupeni, Bulevardul Păcii, nr. 26, bloc 62A – ANL, sc. 1, et.1 , ap. 16.

Art. 2 Locuința eliberată după realizarea schimbului conform prevederilor prezentei hotărâri va fi repartizată conform listei anuale de priorități aprobată  de Consiliul local al Municipiului Lupeni.

Art. 3 Primarul Municipiului Lupeni va aduce la îndeplinire prezenta hotărâre prin compartimentele de specialitate.

Art. 4 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. 5 Prezenta hotărâre se comunică Instituţiei Prefectului judeţului Hunedoara în vederea verificării legalităţii, Primarului Municipiului Lupeni, doamnei Beteagu Maria Hortensia iar la cunoştinţă publică prin publicarea pe site-ul Municipiului Lupeni.

Lupeni, 



31 martie 2022 

